Когато страна вносител счита, че нейната територия или част от нея е свободна от дадена болест по животните, различна от посочените в приложение III.A., тя предоставя на страната износител необходимите доказателствени документи, в които се представят:з
 —
 естеството на болестта и историята на появата ѝ на територията на страната,
 —
 резултатите от тестване, извършвано в рамките на наблюдение и основано на серологично, микробиологично, патологично или епидемиологично изследване и на законово изискване компетентните органи да бъдат уведомявани за болестта,
 —
 периодът, през който е било извършвано наблюдението,
 —
 когато е приложимо, периодът, през който ваксинацията срещу болестта е била забранена и географската зона, засегната от забраната,
 —
 мерките за проверка на отсъствието на болестта.
 2.
 Допълнителните гаранции, общи или специфични, които могат да бъдат поискани от страната вносител, не трябва да надхвърлят гаранциите, които страната вносител прилага на национално равнище.
 3.
 Страните по споразумението се уведомяват взаимно за всяка една промяна в свързаните с болестта критерии, установени в параграф 1. Допълнителните гаранции, определени в съответствие с параграф 2, могат, в светлината на подобно уведомление, да бъдат изменени или отменени от Подкомитета по санитарите и фитосанитарните въпроси, посочен в член 74 от настоящото споразумение.
 ПРИЛОЖЕНИЕ VIII КЪМ ГЛАВА 4
 ПРЕДОСТАВЯНЕ НА ВРЕМЕННО ОДОБРЕНИЕ НА ОБЕКТИ
 Условия и разпоредби за предоставяне на временно одобрение на обекти
 1. Временното одобрение на обекти означава, че за целите на вноса страната вносител временно одобрява обектите в страната износител въз основа на подходящите гаранции, предоставени от посочената страна, без да извършва предварителна инспекция на отделните обекти в съответствие с разпоредбите на точка 4. Чрез същата процедура и при същите условия страните по споразумението променят или допълват списъците, предвидени в точка 2, за да вземат предвид нови заявления и получени гаранции. Само по отношение на първоначалния списък с обекти верификацията може да бъде част от процедурата в съответствие с разпоредбите на точка 4, буква г).
 2.1. Предоставянето на временно одобрение първоначално се прилага за следните категории обекти
 2.1.1. Обекти за продукти от животински произход, предназначени за консумация от човека:
 —
 кланици за добиване на прясно месо от домашни копитни животни, домашни птици, лагоморфни и дивеч, отглеждан в стопанства (приложение IV-A, част I)
 —
 обекти за обработка на дивеч
 —
 предприятия за транжиране
 —
 обекти за мляно месо, месни заготовки, механично отделено месо и месни продукти
 —
 центрове за почистване и пренасочване на живи двучерупчести мекотели
 Обекти за:
 —
 продукти от яйца
 —
 млечни продукти
 —
 рибни продукти
 —
 обработени стомаси, пикочни мехури и черва
 —
 желатин и колаген
 —
 рибено масло
 —
 кораби-фабрики
 —
 хладилни кораби
 2.1.2 Одобрени или регистрирани обекти, в които се произвеждат странични животински продукти, и основни категории странични животински продукти, непредназначени за консумация от човека
 Вид на одобрените или регистрираните обекти и предприятия
 Продукт
 Кланици
 Странични животински продукти, използвани като храна за животни с ценна кожа
 Странични животински продукти за производството на храни за домашни любимци
 Кръв и кръвни продукти от еднокопитни животни за употреба извън хранителната верига на животните
 Сурови или охладени кожи от копитни животни
 Странични животински продукти за производство на производни